VisitNordjylland.dk er klar med 54 millioner kroner til turismeinvesteringer i 2007.

I 2006 indsamlede det nordjyske Vækstforum 35 millioner og turisterhvervet 19 millioner til en investeringsfond der skal løfte nordjysk turisme mod fremtiden. De 54 millioner kroner skal bruges til i 2007 at KICKSTARTE det nordjyske oplevelseserhverv på vej mod et 10 årigt vækst- og udviklingsmål for omsætning, beskæftigelse, kvalitetsoplevelser og innovation, fortælles der i en pressemeddelelse fra VisitNordjylland.dk KICKSTART Nordjylland er en fælles nordjysk imagekampagne, fælles udvikling og et fælles kompetenceløft for hele den nordjyske region og for hele det nordjyske turisterhverv. I projektet er det et centralt udgangspunkt at satse stort og at satse på udvalgte områder og temaer frem for at ville det hele.